16.1.2023 г.
BG
Официален вестник на Европейския съюз
L 14/389
A.1.5.1.1.
Като алтернатива, по избор на производителя и със съгласието на органа по одобряването на типа, доказването на ограничаването на скоростта на превозното средство може да се извърши на комплектувано превозно средство в съответствие с изискванията на точка A.1.5.4 чрез монтиране на превозното средство на подходящ изпитвателен стенд или чрез движението му по писта за изпитване при контролирани условия.
A.1.5.2.
Когато производителят подаде заявление за одобряване на двигател или семейство двигатели като отделен технически възел, производителят предоставя на органа по одобряване на типа доказателства, че комплектът документи относно монтирането съответства на разпоредбите на точка 2.2.4 от настоящото приложение относно мерките, които гарантират, че превозното средство при използване на пътя или в друг сценарий, според случая, съответства на изискванията на настоящото приложение по отношение на максималното блокиране.
A.1.5.3.
Когато органът по одобряването на типа не е удовлетворен от доказателствата за правилната работа на системата за максимално блокиране, предоставени от производителя, органът по одобряването на типа може да поиска доказване с единично представително превозно средство, за да потвърди правилната работа на системата.
Доказването с превозно средство се извършва в съответствие с изискванията на точка A.1.5.4.
A.1.5.4.
Допълнително доказване за потвърждаване на ефекта от задействане на системата за максимално блокиране върху превозно средство
A.1.5.4.1.
Това доказване се извършва по искане на органа по одобряването на типа, когато последният не е удовлетворен от доказателствата за правилната работа на системата за максимално блокиране, предоставени от производителя.
Това доказване се извършва при първа възможност със съгласието на органа по одобряването на типа.
A.1.5.4.2.
Една от повредите, определени в точки 6—9 от настоящото приложение, се избира от производителя и се въвежда или симулира в двигателната уредба, както е съгласувано между производителя и органа по одобряването на типа.
A.1.5.4.3.
Системата за блокиране се привежда от производителя в състояние, в което системата за минимално блокиране е задействана, а системата за максимално блокиране все още не е задействана.
A.1.5.4.4.
Превозното средство работи, докато броячът, свързан с избраната повреда, достигне съответния брой работни часове, указани в таблица 2 от допълнение 2, или, по целесъобразност, докато резервоарът за реагент се изпразни или достигне ниво под 2,5 % от номиналната пълна вместимост на резервоара, избрано от производителя за ниво, при което се задейства системата за максимално блокиране.
A.1.5.4.5.
Ако производителят е избрал подхода „изключване след повторно пускане“, посочен в точка 5.4.1 от настоящото приложение, превозното средство работи до края на текущата работна последователност, в рамките на която трябва да е включено доказателство, че превозното средство е в състояние да надвиши 20 km/h.
След повторно пускане скоростта на превозното средство трябва да бъде ограничена до не повече от 20 km/h.
A.1.5.4.6.
Ако производителят е избрал подхода „изключване след зареждане с гориво“, посочен в точка 5.4.2, от настоящото приложение, превозното средство работи до изминаването на кратко разстояние, избрано от производителя, след като е приведено в състояние, в което има достатъчно свободна вместимост в резервоара, което позволява да бъде заредено с количеството гориво, определено в точка 5.4.2 от настоящото приложение.
В рамките на експлоатацията на превозното средство преди зареждането трябва да е включено доказателство, че превозното средство е в състояние да надвиши 20 km/h.
След зареждане с количеството гориво, определено в точка 5.4.2, от настоящото приложение, скоростта на превозното средство трябва да бъде ограничена до не повече от 20 km/h.
A.1.5.4.7.
Ако производителят е избрал подхода „изключване след паркиране“, посочен в точка 5.4.3 от настоящото приложение, превозното средство се спира, след изминаването на кратко разстояние, избрано от производителя, което е достатъчно за доказване, че превозното средство е в състояние да надвиши 20 km/h.
След като превозното средство е било неподвижно повече от един час, скоростта на превозното средство трябва да е ограничена до не повече от 20 km/h.